“Бяроза-2010” і “Ліда” забяспечылі сабе месцы ў першай лізе на наступны сезон. І гэта справядліва. З іншага боку, i няма больш справядлівага турніру, чым чэмпіянат. Ён яскрава паказвае, што менавіта клубы-лідары найбольш роўна праводзяць чэмпіянат. На старце сезону ніхто не мог падумаць, што “Бяроза” здолее дадаць настолькі, што апярэдзіць “Белтрансгаз”. Слонімцы правялі цудоўнае першае кола, а потым перасталі рэгулярна набіраць па 3 ачкі. Бярозаўцы гэтым скарысталіся і выйшлі на першы план.